Vsebina

# Zasidraj

Pokaže možnosti sidranja za izbrani predmet.

Za dostop do tega ukaza ...

#### Iz menijske vrstice:

Izberite Oblika – Zasidraj.

#### Iz kontekstnega menija:

Z desno tipko miške kliknite izbrani predmet, nato izberite Zasidraj.

#### Iz orodnih vrstic:

Zasidraj

## Na celico

Izbran element se zasidra na celico. Zasidrana ikona se prikaže v zgornjem levem kotu celice.

## Na celico (spremeni velikost s celico)

Slika se premika skupaj s celico. Poleg tega se bosta višina in širina slike spremenili, če celici, v kateri je slika zasidrana, kasneje spremenite velikost. Razmerje stranic slike sledi kasnejšemu razmerju stranic celice, v kateri se nahaja sidro.

## Na stran

Izbran element se zasidra tako, da vedno ostane na trenutni strani.

## Na odstavek

Izbran predmet zasidra na trenuten odstavek.

## Na znak

Zasidra izbrani predmet na znak. Uporabite miško, da povlečete sidro na želeni znak.

## Kot znak

Izbran element se kot znak zasidra v trenutnem besedilu. Če je izbrani predmet nad (in/ali pod) robom najvišjega znaka ali predmeta v trenutni vrstici besedila, se višina trenutne vrstice besedila poveča.

## V okvir

Izbran predmet zasidra v okvir, ki ga obkroža.

Če je izbran predmet v okviru, lahko predmet zasidrate tudi v okvir.

Podobne teme

Umeščanje predmetov

Spreminjanje sidra slike